શહેરમાં ટ્રાફિકની સમસ્યા માથાના દુખાવા સમાન છે એમા પણ જ્યારે રોડ પર ખોદકામ ચાલુ હોય ત્યારે ટ્રાફિક જામ થઇ જાય છે. ઇન્કમટેક્સ ખાતે આવેલા ગુજરાત વિદ્યાપીઠની રોડ પર પણ કઇક આવી જ હાલત સર્જાઇ છે. જોકે ઇન્કમટેક્સ પર ટ્રાફિકની સમસ્યા હળવી બને તે માટે રાહદારીઓએ પોતાના વાહન પાર્ક કરવા માટેનો નવી ઉપાય શોધી લીધો છે. કોઇ પણ જગ્યાએ ટ્રાફિક જામ હોય ત્યારે રોડની બંને બાજુમાં વાહનચાલકોનાં વાહનો પાર્ક કરેલાં હોય છે જેનાથી ટ્રાફિકની સમસ્યા વધી જાય છે. ઉલ્લેખનીય છેકે ટ્રાફિકની સમસ્યા હળવી કરવા માટે રોડ વચ્ચે આવેલ ડિવાઇડર પાસે રાહદારીઓ વાહનો પાર્ક કરવાનું શરૂ કર્યું છે. વાહનો પાર્ક કરવાને કારણે મોટા ભાગની ટ્રાફિકની સમસ્યાનો ઉકેલ આવ્યો છે.